TWA:n lento 800

Trans World Airlinesin lento 800 oli TWA:n kansainvälinen reittilento New Yorkista Pariisin kautta Roomaan 17. heinäkuuta 1996. Kun kone oli noussut Atlantin valtameren yläpuolelle, se räjähti ja putosi mereen. Kaikki koneessa olleet 230 ihmistä saivat surmansa.

 Lentokone ja miehistö 
pienois|vasen|Onnettomuuskone Charles de Gaullen kansainvälisellä lentoasemalla toukokuussa 1995.
Onnettomuuskone oli malliltaan Boeing 747-131, rekisteritunnukseltaan N93119 ja valmistenumeroltaan 20083. Se oli valmistunut heinäkuussa 1971 ja TWA oli koneen ensimmäinen omistaja. Lentoyhtiön mukaan koneella oli lennetty onnettomuuspäivään mennessä 93 303 tuntia yhteensä 16 869 lennolla. Lentokone oli varustettu neljällä Pratt & Whitneyn JT9D-7AH-suihkuturbiinimoottorilla.National Transportation Safety Board s. 24.

Lennolla oli nelihenkinen ohjaamomiehistö. Kapteeneja oli kaksi, lentovuorossa ollut 58-vuotias Ralph Kevorkian ja lennolla perämiehen paikalla istunut 57-vuotias Steven Snyder. Lennolla oli lisäksi 24-vuotias lentoinsinööriharjoittelija Oliver Krick ja hänen 62-vuotias ohjaajansa Richard Campbell. Lennolla oli lisäksi 14 matkustamohenkilökunnan jäsentä.

 Lento 
 Valmistelut ja rullaus 
Onnettomuuskone lensi aiemmin samana päivänä Ateenan kansainväliseltä lentoasemalta hieman yli kymmentuntisen lennon John F. Kennedyn kansainväliselle lentoasemalle. Lennon miehistö kertoi jälkeenpäin, että kyseisellä lennolla ei tapahtunut mitään tavallista poikkeavaa. Miehistö vaihdettiin ja kone tankattiin. Lennon 800 oli tarkoitus olla uuden nelihenkisen miehistön kolmen päivän matkan ensimmäinen lento.National Transportation Safety Board s. 19–20.

Lennon oli tarkoitus nousta kello 19.00 (EDT), mutta lähtö viivästyi maahuollon ja matkustajasekaannusten vuoksi. Ohjaamon ääninauhuri tallensi ohjaamon oven sulkeutumisen juuri ennen kello 20.00. Lento työnnettiin portilta paria minuuttia myöhemmin ja miehistö käynnisti kolme neljästä moottorista hetken kuluttua sekä suoritti lähdön jälkeisen tarkistuslistan. Miehistö sai rullausohjeet kello 20.08 kiitotielle 22R. Miehistö käynnisti viimeisen moottorin rullauksen aikana kello 20.14 ja suoritti tavoitteenmukaiset tarkistuslistat.

 Nousu ja onnettomuus 
Miehistöä varoitettiin edeltävän Boeing 757 -koneen aiheuttamasta jättöturbulenssista, ja he saivat lentoonlähtöluvan kello 20.18. Miehistö suoritti ennen lentoonlähtöä suoritettavat tarkituslistat, ja kone nousi noin kello 20.19. Lentäjille annettiin aluksi ohjeet nousta 19 000 jalkaan (n. 5,8km) ja pitää se, kunnes ohjekorkeus laskettiin 13 000 jalkaan. Miehistö saavutti tavoitekorkeuden kello 20.27.

Kapteeni huomasi neljännessä moottorissa polttoaineongelmia kello 20.29, ja miehistö sai jälleen uuden ohjeistuksen tavoitekorkeudelle, joka oli tällä kertaa 15 000 jalkaa. Kapteeni pyysi välittömästi moottoreiden tehojen nostoa, ja muut lentäjät toimivat ohjeen mukaan. Ääninauhrista kuultiin epätavallisia ääniä seuraavien 30 sekunnin ajan, jolloin se sammui samaan aikaan mustan laatikon kanssa sekä kone lopetti radiosignaalin lähettämisen.National Transportation Safety Board s. 21.

Onnettomuuskonetta lähellä lentäneen Boeing 737 -koneen miehistö kertoi nähneensä räjähdyksen kello 20.31 ja tarkensi myöhemmin koneen syöksyneen mereen. Myös monet muut lentäjät kertoivat havainneensa räjähdyksen, minkä lisäksi silminnäkijät kertoivat koneen räjähdyksestä syntyneen tulipallon jakautuneen kahdeksi osaksi mereen syöksyessään. Lento 800 syöksyi mereen pimeän aikaan noin 13 kilometrin päässä rannikosta.National Transportation Safety Board s. 22–23.

 Onnettomuuden syyt 
Onnettomuuden syyksi epäiltiin terroristien asettamaa pommia.

Onnettomuuden syyksi todettiin lopulta koneen johdoissa ollut oikosulku, joka kipinöi ja räjäytti polttoainesäiliön. Polttoainesäiliö oli lähes tyhjä, mutta sen alapuolella oleva ilmastointijärjestelmä kävi kuumana, mikä kuumensi vielä tankissa olevaa polttoainetta, jolloin se höyrystyi. Nestemäinen lentokonepolttoaine ei syty helposti, mutta höyrystyneenä ja ilmaan sekoittuneena se on erittäin helposti syttyvää. Höyryn määrä oli riittävä aiheuttamaan onnettomuuden.

 Muistomerkki 
pienois|Lennon 800 muistomerkki Smith Point County Parkilla.
Lennon 800 muistomerkki pystytettiin vuonna 2002 Smith Point County Parkille, joka sijaitsee New Yorkin osavaltiossa Long Islandilla.

 Lähteet 


 Viitteet 

 Aiheesta muualla 

Luokka:Lento-onnettomuudet New Yorkin osavaltiossa
Luokka:Vuoden 1996 lento-onnettomuudet